**PÁLYÁZATI FELHÍVÁS**

A Pécsi Tudományegyetem Tanárképző Központja és az Alsófokú Pedagógusképzési Alközpont pályázatot hirdet

**A PÉCSI TUDOMÁNYEGYETEM PARTNERINTÉZMÉNYE**

cím elnyerésére

A pályázat célja a PTE Partnerintézményi hálózat bővítése, olyan újabb köznevelési intézmények bevonása, amelyben az intézmények elkötelezettek a gyógypedagógus jelöltek szakmai fejlődésének támogatásában, mentorpedagógusai pedig elhivatottak a hallgatók felkészítésében.

A sikeres pályázat feltétele a kritériumoknak való megfelelés és az együttműködés vállalása.

Sikeres pályázat esetén az elnyert cím 2021. január 1-től határozatlan időtartamra, a partnerintézményekkel, ill. a mentorpedagógusokkal szemben támasztott követelmények fennállása/teljesülése idejére szól, és az intézményt feljogosítja a cím elnyerését igazoló, az Egyetem által adományozott tábla használatára, a táblának az intézmény falán való elhelyezésére, weblapon történő megjelenítésére.

A PTE PARTNERINTÉZMÉNYE címmel rendelkező intézményeknek nem kell újból pályázniuk, amennyiben a pályázati feltételeknek továbbra is megfelelnek. Új mentorpedagógus pályázatát benyújthatják, a kiírásban szereplő dokumentumok beküldésével.

A pályázat beérkezésének határideje: **2020. október 30.**

A pályázat beérkezéséről elektronikus úton visszajelzést küldünk.

A partnerintézményi pályázat elbírálója a PTE Tanárképző Központ Tanácsa az Alsófokú Pedagógusképzési Alközpont Tanácsa ajánlása alapján. A pályázat eredményéről 2020 novemberében küldünk értesítést.

A pályázati kiírás és mellékletei megtalálhatók a Tanárképző Központ és a PTE KPVK honlapján is szíves tájékoztatásul. További információk az alábbi elérhetőségeken kérhetők:

Mozolai Annamária, mesteroktató, gyakorlati képzési koordinátor,

Tanárképző Központ kari koordinátor

|  |  |
| --- | --- |
|  | Pécsi Tudományegyetem Kultúratudományi,Pedagógusképző és Vidékfejlesztési Kar7100 Szekszárd, Rákóczi u. 1.Tel.: +36-74/ 528-300 (1116)Mobil: 0630/9362 495E-mail: mozolai@kpvk.pte.huHonlap:http:/<https://kpvk.pte.hu/pedagoguskepzo_alkozpont> |

**A PÉCSI TUDOMÁNYEGYETEM PARTNERINTÉZMÉNYE - PÁLYÁZAT**

 **GYÓGYPEDAGÓGUS KÉPZÉS**

Pályázati feltételek: a Partnerintézményi kritériumoknak és a Gyakorlatvezető mentorpedagógus kritériumoknak való megfelelés, az együttműködés vállalása.

**Partnerintézményi kritériumok**

A PTE partnerintézményévé válhat az a köznevelési intézmény,

* amely gyógypedagógus (tanulásban akadályozott szakirány, logopédus szakirány) jelölteket fogad az Egyetemről a gyógypedagógus képzés előírt szakmai gyakorlatainak teljesítésére.

Rendelkezik:

* a fenntartó hozzájárulásával;
* a pedagógus/gyógypedagógus közösség hozzájárulásával;
* intézményi szakmai ajánlattal, amely tartalmazza, hogy
	+ mely alapfeladatokat lát el,
	+ mely alapfeladatok ellátásához, milyen nevelési-oktatási és gyógypedagógiai módszereket alkalmaz,
	+ milyen egyedi, példaértékű gyógypedagógiai tevékenységekkel, nevelési-oktatási programokkal, integrált, inkluzív személettel rendelkezik,
	+ milyen, a tudás megosztására alkalmas gyógypedagógiai hálózatban, oktatásfejlesztési programokban, mely módszerek átadásában és beépítésében rendelkezik gyakorlattal,
	+ a hallgatók gyógypedagógiai (tanulásban akadályozottak gyógypedagógiája, logopédiai tevékenység) szakmai gyakorlatának teljesítését milyen szervezeti keretek és milyen oktatásszervezési formák között tudja biztosítani;
* legalább egy gyógypedagógus rendelkezik olyan gyógypedagógus-szakvizsgára felkészítő szakirányú továbbképzés során szerzett szakképzettséggel, amelyben a gyakorlatvezető mentori ismeret legalább 55 kredit értékben szerepel,
* a gyógypedagógus jelöltek befogadására alkalmas munkakörülményekkel (épülettel és megbeszélésekre, felkészülésre alkalmas helyiséggel, a gyógypedagógus jelöltek tájékoztatásához és a gyógypedagógiai gyakorlat teljesítéséhez szükséges korai fejlesztési eszközökkel, óvodai fejlesztő eszközökkel, iskolai fejlesztő eszközökkel és dokumentumokkal, segédanyagokkal, informatikai eszközökkel, fejlesztésre alkalmas helységgel);

Előnyt jelent, ha a partnerintézmény rendelkezik

* referencia intézményi címmel.

Nyilatkozik arról, hogy

* a fenti kritériumoknak megfelel, vagy azokat a keret-megállapodás megkötésétől számított egy éven belül teljesíti,
* a partnerintézményi elektronikus adatbázisban adatait az Egyetem közzé teheti,
* intézményi szinten kapcsolatot tart a gyakorlat egyetemi szervezőjével.

**Gyakorlatvezető mentorpedagógus kritériumok**

A gyakorlatvezető mentorpedagógus rendelkezik

* olyan gyógypedagógus-szakvizsgára felkészítő szakirányú továbbképzés során szerzett szakképzettséggel, amelyben a gyakorlatvezető mentori ismeret legalább 55 kredit értékben szerepel, vagy igazolással rendelkezik arról, hogy az ez irányú képzést elkezdte;
* gyógypedagógus munkakörben szerzett legalább 5 év kiemelkedő szakmai gyakorlattal, intézményvezetői ajánlással,
* szakmai bemutatkozó anyaggal, mely röviden tartalmazza, mely gyógypedagógusi kompetenciák fejlesztését tudja személyesen a leghatékonyabban támogatni.

Vállalja, hogy

* kapcsolatot tart a gyógypedagógus jelölt gyakorlati munkájának szakmai irányításáért, koordinálásáért felelős gyakorlatvezető egyetemi oktatóval,
* részt vesz a PTE által rendezett mentorálással, illetve az intézményi szakmai gyakorlattal kapcsolatos szakmai műhelyeken,
* munkájáról szakmai bemutatkozó anyagot készít, mely röviden tartalmazza, mely gyógypedagógus kompetenciák fejlesztését tudja a hallgatóval való együttműködésben a leghatékonyabban támogatni,

nyilatkozatát, szakmai bemutatkozó anyagát, elérhetőségét az Egyetem partnerintézményi adatbázisban közzé teheti.

**A pályázati kiírás mellékletei:**

**A pályázathoz benyújtandó dokumentumok (pályázati dokumentumok):**

**Elektronikusan**:

Kísérőlevél, a levél tárgyában megjelölve: „PTE Partnerintézménye pályázat- Gyógypedagógus képzés”, a levélhez csatolva az alábbiakat:

Egy db dokumentum PDF formátumban (ahol szükséges pecséttel, aláírással ellátva), a fájl címében a pályázó intézmény nevének a megjelölésével

* Adatlap
* Intézményi szakmai ajánlat (hozzácsatolva elért címeket, eredményeket igazoló dokumentumokat)
* Gyakorlatvezető mentorpedagógus megbízás(ok)

Egy db PDF formátumban legalább egy fő gyakorlatvezető mentorpedagógus pályázata (ahol szükséges pecséttel, aláírással ellátva,) a fájl címében a pedagógus nevének a megjelölésével, több pályázó pedagógus esetében külön-külön PDF

* Gyakorlatvezető mentorpedagógus nyilatkozata, vagy vállalása
* Gyakorlatvezető mentorpedagógus szakmai bemutatkozó anyaga
* Gyakorlatvezető mentorpedagógus(ok) szakmai önéletrajza (lehetőleg Europass önéletrajz)
* Tanúsítvány másolat a kiírásban szereplő végzettségről
* Vezetői ajánlás

Word (.doc vagy .docx) kiterjesztésben (aláírások nélkül)

* Adatlap
* Intézményi szakmai ajánlat
* Gyakorlatvezető mentorpedagógus megbízás(ok)

A pályázati dokumentációt elektronikus úton a mozolai@kpvk.pte.hu címre kérjük elküldeni.